**Clopoțelul dorinței**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tot pe fugă suntem

Chiar de vrem-nu vrem

Și ne trece timpul...

Vine iar Crăciunul!

Se anunță negru,

Totu-n jur e sobru...

Copiii-s în case,

Clopotele-s trase!

Nu va fi ninsoare,

Nici zile cu soare...

Albul din zăpadă

Din cer n-o să cadă!

Clopoțelul sună,

Gânduri mii răsună,

Sufletu-i dorință...

Mă-ntorc la catrință,

Focul viu din sobă,

Iarna grea și-o tobă

În Ajun , pe drum...

Unde-s toate acum?

Clinchetul curat

Sună ne-ncetat...

Blândețea bunicii

Cerne negrul crucii,

Dragostea ei vine

Din trecut și spune:

“Ninge cu iubire,

Milă și iertare

În sufletul care

Steaua Lui e mare! “

Clopoțelul sună,

Dorința-i cunună

Sufletului bun…

Ninge de Crăciun!